13 «Ճշմարիտ գիտելիքները կշատանան»,— մարգարեացվել է Աստվածաշնչի «Դանիել» գրքում։ Ե՞րբ պետք է դա տեղի ունենար։ «Վերջի ժամանակում» (Դանիել 12։4)։ Հատկապես 1914թ.-ից սկսած՝ Եհովան բոլոր նրանց, ովքեր անկեղծորեն ցանկացել են ծառայել իրեն, օգնել է հասկանալու Աստվածաշունչը։ Նրանք անգին ճշմարտություններ են իմացել Աստծու անվան և նպատակի, Հիսուս Քրիստոսի քավիչ զոհի, մահացածների վիճակի ու հարության մասին։ Ավելին, Եհովայի երկրպագուները սովորել են ապրել այնպիսի կյանքով, որը օգուտներ է բերում իրենց և միևնույն ժամանակ փառաբանում է Աստծուն։ Նրանք նաև հստակ հասկացողություն են ձեռք բերել այն մասին, թե ինչ դեր ունի Աստծու Թագավորությունը և թե ինչ է իրագործելու երկրի վրա։ Ի՞նչ անելու են մղում նրանց այս գիտելիքները։ Պատասխանը կապված է մեկ ուրիշ մարգարեության հետ, որը նույնպես կատարվում է վերջին օրերում։